29. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. Ε. 30968 της 21 Αυγ./9 Σεπτ. 1963 (ΦΕΚ Β΄ 392) Περί τροποποιήσεως του τύπου των κατά την εποικιστικήν νομοθεσίαν εκδιδομένων παρά του Υπουργείου Γεωργίας τίτλων κυριότητος. (Ως διωρθώθη εις ΦΕΚ Β΄ 477 της 26 Οκτ. 1963). Έχοντες υπ’ όψιν: 1)Το άρθρ. 193 παρ. 1 του Αγροτικού Κώδικος, ως αντικατεστάθη δια του άρθρ. 17 παρ. 1 του Νόμ. 3194/1955, και 2)το άρθρ. 196 Αγροτικού Κώδικος, ως ετροποποιήθη δια του άρθρ. 77 παρ. 1 του Ν.Δ. 2185/1952 και του άρθρ. 64 του Νόμ. 3194/1955, αποφασίζομεν: Α΄.Τροποποιούμεν τους τύπους τίτλων κυριότητος τους καθορισθέντας α)δια του από 24.4.1953 Β.Δ/τος (ΦΕΚ 130/Α/9.5.1963) ως ετροποποιήθη δια των αποφάσεων ημών υπ’ αριθ. 29481/30.7.1956 (ΦΕΚ 158/Β/14.8.1956) και 35788/30.10.61 (ΦΕΚ 400/Β/4.11.61) και β)δια των υπ’ αριθ. 29482/30.7.56 (ΦΕΚ 159/Β/16.8.56), 9025/1.3.60 (ΦΕΚ 129/Β/28.3.1960) και 14174/19.4.1963 (ΦΕΚ 183/Β/30.4.1963) αποφάσεων ημών, ως ακολούθως: 1)Η στήλη «Δένδρα» Είδος-αριθμός-Αύξων αριθμός δένδρων και λοιπά στοιχεία αντικαθίσταται δια στήλης υπό τον τίτλον «Δένδρα ή Κτίσματα», άνευ υποδιαιρέσεων. 2)Εις τους τίτλους κυριότητος τους εκδιδομένους επ’ ονόματι κληρούχων παραμεθορίων περιοχών η εν τη παρ. 1 φράσις «περιήλθεν εις την κυριότητα τ………….» αντικαθίσταται δια της φράσεως «μεταβιβάζεται κατά κυριότητα εις τ………. ». Β΄.Εις τον τύπον τίτλου κυριότητος τον καθορισθέντα δια της υπ’ αριθ. Ε/29481/1956 αποφάσεως ημών, η παρ. 3 αντικαθίσταται ως ακολούθως: «3.Κατά την μεταγραφήν του παρόντος τίτλου, ενεργουμένην ατελώς συμφώνως τω άρθρ. 193 παρ. 5 και 6 του Αγροτικού Κώδικος, ως ετροποποιήθη, συνεγγράφεται, ωσαύτως ατελώς, μερίμνη του οικείου Υποθηκοφύλακος εφ’ ολοκλήρου της εκτάσεως εις ην αφορά ο παρών τίτλος, πρώτη εκ του Νόμου υποθήκη υπέρ του ……….. δια το τίμημα του κλήρου τούτου ανερχόμενον εις μεταλλικάς δραχμάς ….. (αριθ…..) και εξοφλητέον εις …….. ίσας ετησίας τοκοχρεωλυτικάς δόσεις προς ………..%. Η υποθήκη αύτη εξαλείφεται ατελώς μερίμνη του ενδιαφερομένου μετά πλήρη εξόφλησιν του ως άνω τιμήματος, βεβαιουμένην δια πράξεως του Υπουργού Γεωργίας (άρθρ. 193 παρ. 5 και 7 του Αγροτικού Κώδικος)». Ομοίως τροποποιούνται αι αντίστοιχοι παράγραφοι των τύπων των καθορισθέντων δια των υπ’ αριθ. 48900/10.12.1959, 9025/1.3.1960 και 9850/26.2.60 αποφάσεων ημών. Γ΄.Ορίζομεν ότι καθ’ ας περιπτώσεις εντός περιοχής υποβληθείσης εις αναδασμόν περιελήφθησαν και κλήροι δι’ ους οφείλεται τίμημα, θέλει εκδίδεται επ’ ονόματι των οφειλετών κτηματιών τίτλος κυριότητος κατά τον τύπον τον καθορισθέντα δια της υπ’ αριθ. 29482/1956 αποφάσεως ημών, προστιθεμένης παραγράφου ως εν Κεφ. Β΄ της παρούσης αποφάσεως ορίζεται παραλειπομένης όμως της φράσεως «εφ’ ολοκλήρου της εκτάσεως εις ην αφορά ο παρών τίτλος» και αφιεμένου κενού χώρου, ίνα καθ’ εκάστην περίπτωσιν προσδιορισθή εάν η υποθήκη βαρύνη ολόκληρον την ιδιοκτησίαν ή κτηματομερίδιον ή κτηματομερίδια μόνον ταύτης. Δ΄.Ορίζομεν ότι εφ’ εξής, άπαντες οι υπό της εποικιστικής νομοθεσίας προβλεπόμενοι τίτλοι κυριότητος θα εκτυπούνται εις τας διαστάσεις των φύλλων χαρτοσήμου. Το Β.Δ. της 24 Απρ. 1953 παρατίθεται ανωτ. σελ. 218,25, η δε απόφ. Υπ. Γεωργίας υπ’ αριθ. 48900 της 26 Μαρτ. 1963 ανωτ. σελ. 218,62. (Μετά τη σελ. 218,64(β) Σελ. 218,65 Αγροτικός Κώδικας 17.Β.γ.29 17.Β.γ.29 Αγροτικός Κώδικας 